Fem personbiler har formentligt kørt for tæt på hinanden på Landevejen nær Hadsund tirsdag morgen. Det oplyser vagtchef ved Nordjyllands Politi Karsten Højrup. De fem biler var alle involverede i et harmonikasammenstød ved Landevejen 3 omkring klokken 6. Èn af bilisterne klagede efterfølgende over nakkesmerter, men ellers slap bilisterne uskadt fra ulykken. Uheldet skabte ingen trafikgener, og alle bilisterne kunne køre fra stedet igen.

Opsummering:
Tæt kørsel var formentlig årsagen til et harmonikasammenstød med fem biler på en landevej tirsdag morgen.